《衷诚孺姜尧章载酒邀何主臣同饮》
明代·多炡

穷巷满春泥，松醪特为携。
谁怜子桑户，自恼太常妻。
蜗篆苔纹厚，蚕眠薤叶齐。
颓然聊取适，相送及鸡栖。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。